

STRETNUTIE 
S PRIMÁTOROM 

Všetkých občanov mesta pozývam na 
spoločné stretnutie, ktoré sa uskutoč¬ 
ní dňa 10. apríla (streda) od 17:00 
do 19:00 v obradnej sále Mestské¬ 
ho úradu (2.poschodie). Na tomto 
stretnutí sa môžete opýtať na všetko, 
čo Vás trápi, môžete predniesť svoje 
podnety, námety či pripomienky 

Šimon Gabura 

Pizeňsky grazdroj 

Zápis do materských škôl 

Mesto Svätý Jur oznamuje, že zápis detí do materských škôl 
zriadených mestom (Pezinská, Bratislavská, Felcánova, Velt- 
línska) na školský rok 2019/2020 sa uskutoční 3. mája 2019 
od 9.00 do 12.00 a od 13.00 do 17.00 hod. v priestoroch 
Vinohradníckeho domu - Dr. Kautza 11. 

Rodič so sebou prinesie riadne vyplnenú Žiadosť o prijatie 
dieťaťa na predprimárne vzdelávanie do materskej školy. Žia¬ 
dosť nájdete v MS, aj na internetovej stránke mesta. 


Zápis do 1. ročníka ZŠ 

Riaditeľstvo ZS vo Svätom Jure oznamuje, že 10. a 11. aprí¬ 
la 2019 v čase od 14.00 do 17.00 hod. sa v budove ZŠ usku¬ 
toční zápis žiakov do 1. ročníka. 

Prosíme rodičov, aby na zápis priniesli svoj občiansky preu¬ 
kaz a kópiu rodného listu dieťaťa. Pri zápise je možnosť za¬ 
kúpenia školských potrieb, ktoré bude dieťa v 1. roč. potre¬ 
bovať ( cca 33 €). Rodičia, ktorí požiadajú o odklad školskej 
dochádzky, musia priniesť odporúčanie od detskej lekárky. 

Vy sa pýtate, primátor odpovedá 




Aj v tomto čísle publikujeme vaše otázky na primátora. Pripomí¬ 
name , že pýtat sa môžete kedykoľvek mailom na otázky @svaty- 
jur.sk alebo osobne na podateľni mestského úradu. 

Co sa deje v parku 
Dukelská? 

Koncom marca 
pristúpilo mesto k 
poslednej etape re- 
vitalizácie parku na 
Dukelskej ulici. Po 
výmene chodníkov, 
osadení predajných 
stánkov, namon¬ 
tovaní kamerové¬ 
ho systému, novej 
ceste a zelených 
parkoviskách pri¬ 
stúpilo mesto aj k 
sadovým úpravám. 

Tie začali výrubom 
stromov, ktoré mohli v bu¬ 
dúcnosti — blízkej či vzdia¬ 
lenejšej - spôsobiť ujmu na 
zdraví prípadne majetku. 

Podotýkam, že koncom feb¬ 
ruára tohto roku pri väčších 
vetroch v parku „padli“ dva 
vzrastlé smreky. Okrem roz¬ 
trhnutého elektrického vede¬ 
nia, nespôsobili však našťastie 
vážnejšie škody. Mesto má 
riadne povolený výrub, do¬ 
konca potvrdený aj nadriade¬ 
ným orgánom, kto¬ 
rým je Okresný ú 
v Pezinku. Me 
neodstránilo vše 
stromy, pristúp 
k odstráneniu 
tých, ktoré boli b 
zdravotne poško 
né alebo riziko < 
jektívne predsta 
vali. Momentálne 
už v parku nami 
tovaná automatii 
závlaha a do koj 
júna tam pribuc 
ešte množstvo kve¬ 
tov, nové vzrastlé stromy, a i i i 

7 spodnej strane bol zároveň 

zrejme aj vodný prvok. Len - i i u i n u u 
> > 7 y jeden z dvoch kolíznych bo- 

do výsadby investujeme j ov s ne J 0 statočnými rozhľa- 

takmer 44 000 eur. Verím, že i / • • v vv _ 

do vy m i pomermi. Kedze ten¬ 


to zanikol, mesto objednalo 
preprogramovanie semafo¬ 
rov. Až na križovatku Brati¬ 
slavská, Krajinská, Kollárova 


na konci tejto rekonštrukcie 
sa stane park naozaj parkom 
a bude tiež pekným, vyhľa¬ 
dávaným miestom všetkých 
občanov nášho mesta. 

Ako sa podarilo vypnúť na 
noc semafory, veď doteraz 
sme počúvali, že to nejde... 

V druhom polroku 2018 
mesto odstránilo nadzemné 
časti podchodu na križovat¬ 
ke ulíc Prostredná, Krajin¬ 
ská, SNP. Nadzemná časť na 


semafory v čase od 22:00 do 
5:30 prepínajú na pohoto¬ 
vostný režim, teda blikajúcu 
oranžovú. Druhým kolíznym 
bodom je práve nadzemná 
časť podchodu na vrchnej 
strane spomínanej križovat- 
ky. 

Prečo mesto nezbúralo na¬ 
raz obidva podchody? 

Predpokladám, že ste mysleli 
nadzemné časti podchodov 


na križovatke Bratislavská, 
Krajinská, Kollárove. Pod¬ 
chody pod cestou ostávajú 
zachované, alebo inak pove¬ 


dané zakonzervované. Tieto 
nadzemné časti sme zatiaľ 
nezbúrali, pretože na tom ne¬ 
bola všeobecná zhoda medzi 
poslancami mestského zastu¬ 
piteľstva. Do polovice roka 
2019 by sa malo rozhodnúť, 
čo ďalej s týmito nadzemný¬ 
mi časťami. 

Koľko stromov mesto vlast¬ 
ne vysádza? 

Za posledné tri roky mesto vy¬ 
sadilo viac ako 100 vzrastlých 
stromov (výška koruny mi¬ 
nimálne 2 metre). Len po¬ 
sledný rok ich bolo viac ako 
60. Aktuálne poslednou 
výsadbou je morušová alej 
popri ceste do Súru smerom 
na rybník. Tá bola vysadená 
v januári tohto roku. Tento 
rok vysadíme ešte alej popri 
soche sv. Urbana. Jednotlivo 
budeme tiež sadiť aj priamo 
v meste. Okrem výsadby 
mesto koncom roka 2018 
rozdalo naším občanom 50 
ovocných stromov. V tomto 
trende chceme pokračovať. 
Na výsadbu stromov máme 
v roku 2019 vyčlenených 30 
000 eur. 

Ako je to s Bielym krížom, 
koľko stála oprava a komu 
horáreň patrí? 

Horáreň Biely Kríž je v ma¬ 
jetku mesta. Mesto ju spra¬ 
vuje prostredníctvom 1. 
Svat o jurskej a. s. (mestská 
spoločnosť). Rekonštrukciou 
horárne vznikol penzión s 15 
lôžkami, jeden služobný byt, 
momentálne sa ešte dokon¬ 
čuje objekt bufetu a rodinný 
apartmán (4 lôžka). Hlavná 
budova je už v prevádzke. 
Mesto do obnovy horárne 
investovalo takmer 420 000 
eur. (viac o horárni si môže¬ 
te prečítať na strane 6, pozn. 
red.) 





































Svätojurské ohlasy 


3 


Podpora pre miestne združenia 
a športové kluby 


Polícia upozorňuje 
na podvodníkov 


Mesto vyčlenilo v roku 2019 na podporu neziskových organizácií, občianskych združení 
a športových klubov celkovo 40.000 eur. Proces prideľovania dotácií: po prijatí žiadosti, ktorá 
musí byť doručená do 31. októbra, finančná komisia odporučí primátorovi mesta v prípade 
schválenia aj výšku pridelenej dotácie na bežné výdavky. 


OBČIANSKE ZDRUŽENIA 


Žiadateľ 

Suma žiadosti 

Schválená 

AINOVA 

2 500 

500 

Cirkevná MS Betlehem 

300 

300 

Cirkevný zbor ECAV, Svätý Jur 

350 

300 

Jednota dôchodcov Slovenska Svätý Jur 

2 000 

1 500 

OZ MC Piškótka Svätý Jur 

1 000 

700 

OZ MOZAIKA Svätý Jur 

800 

800 

OZ Poznávaj a Tvor ! Svätý Jur 

350 

250 

OZ Rodina a škola MS Bratislavská 

300 

300 

OZ Rodinné centrum Svätý Jur 

600 

300 

OZ Synagóga Svätý Jur 

400 

350 

SRRZ - RZ pri MŠ Pezinská č.l 

300 

300 

Šachový klub Svätý Jur 

450 

450 

Únia nevidiacich a slabozrakých Svätý Jur 

400 

200 

Únia žien Slovenska Svätý Jur 

1 000 

1 100 

Zväz protifašistických bojovníkov Svätý Jur 

300 

250 

Zväz vyslúžilých vojakov Svätý Jur 

450 

400 

MsO SRZ - OO Svätý Jur 

700 

700 

OZ Miesto pre život 

990 

900 

Dychovka 

2 000 

1 100 

Neformálne združenie občanov - Milan Brejcha 

700 

200 

Domov použitých kníh 

800 

200 

REESMA 

800 

0 

Vinedi skupina historickej lukostreľby 

1 587 

200 

Inštitút pre rozvoj spoločnosti 

1 300 

0 

Š K individuálna dotácia 

250 

250 

SPOLU 

21 027 

11 650 


ŠPORTOVÉ KLUBY 


Žiadateľ 

Suma žiadosti 

Schválená 

ŠK 

30 000 

22 000 

GHK 

1 600 

1 000 

Stolnotenisový oddiel 

2 100 

1 900 

RC šport Model Klub 

1 500 

400 

Cyklistický oddiel 

3 500 

3 300 

Huricanes 

800 

600 

BuĎ Fit 

1 200 

200 

Bike Team Juhasky 

2 000 

200 

SPOLU 

42 700 

29 600 


Vážení občania, 
polícia vyzýva starších obča¬ 
nov k zvýšenej obozretnos¬ 
ti a opatrnosti, nakoľko sa 
v poslednom období vyskytol 
v okrese Pezinok opäť prí¬ 
pad, kedy sa páchateľ vydával 
v telefóne za rodinného prís¬ 
lušníka a týmto podvodným 
konaním vylákal od seniorky 
nemalú finančnú hotovosť. 

V tejto súvislosti Vás polícia 
upozorňuje na telefonáty s ro¬ 
dinným príslušníkom (vnuk, 
syn, brat, synovec), ktorý si 
bude chcieť od Vás cez telefón 
požičať peniaze na konkrétny 
účel s tým, že si však neprí¬ 
de po ne osobne, ale pošle za 
seba náhradu (kolegu, kama¬ 
ráta, kamarátku, asistentku). 

V žiadnom prípade na takúto 
pomoc nepristúpte a ihned 
telefonicky kontaktujte po¬ 
líciu na bezplatnom telefón¬ 
nom čísle 158. 


Marec - mesiac 
knihy 


Pri príležitosti mesiaca knihy 
bol primátor Šimon Gabu- 
ra aj tento rok čítať žiakom 
druhého ročníka základnej 
školy. 

Za komunálny odpad si priplatíme. Pre nízku separáciu 


Úroveň 

vytriedenia 

komunálneho 

odpadu 

Sadzba za príslušný rok v € . t-1 


2019 

2020 

2021 

2022 

2023-2030 

<10% 

17 

26 

33 

40 

46 

10-20% 

12 

24 

30 

36 

41 

20-30% 

10 

22 

27 

32 

36 

30-40% 

8 

13 

22 

27 

31 

40-50% 

7 

12 

18 

22 

26 

50-60% 

6 

11 

15 

19 

21 

>60% 

5 

8 

11 

14 

16 


V roku 2019 sa nášmu mes¬ 
tu výrazne zvyšuje sadzba za 
uloženie komunálneho a ob¬ 
jemného odpadu na skládku 
odpadov. Zatiaľ čo v predchá¬ 
dzajúcom roku platilo mesto 
5,17 eur za tonu, v tomto 
roku nám sadzba stúpne na 
12 eur za tonu. Dôvodom 
je nízka úroveň vytriedenia 
za rok 2018. Podľa zákona o 
poplatkoch za uloženie odpa¬ 
dov a ďalších zákonov sa na 
základe úrovne triedenia ko¬ 
munálnych odpadov určuje 
sadzba za komunálny odpad 
na nasledujúci kalendárny 
rok. Rovnica je pritom jed¬ 
noduchá - čím efektívnejšie 
obyvatelia separujú, tým je 
sadzba za komunálny odpad 
nižšia. Vytriedenie odpadov 
v roku 2018 bolo vo Svätom 


Jure na úrovni 18,88%. V 
tabuľke tak môžete vidieť 
sadzbu za komunálny odpad 
v roku 2019 a postupné na- 
vyšovanie v ďalších rokoch. 

Co sa s tým dá urobiť 

Samozrejme, zvyšovanie 
sadzby v ďalších rokoch na¬ 
stane vtedy, ak ostane trie¬ 
denie odpadu na rovnakej 
úrovni. Tá sa počíta za každý 
kalendárny rok. Jednoducho 
povedané, ak v tomto roku 
ostane triedenie na rovnakej 
úrovni ako v roku 2018, v 
roku 2020 sa sadzba za ko¬ 
munálny odpad zvýši na 24 
€ za tonu. Ak však začneme 
separovať efektívnejšie a v 
tomto roku by sme dokázali 
triediť odpad na úrovni nad 


30 %, sadzba v roku 2020 by 
bola takmer o polovicu nižšia 
- 13 € za tonu! 

Toto je cieľ, ktorý dosiahne¬ 
me len spoločne. Teda každý 
lepším triedením vo svojich 
domácnostiach. Treba si uve¬ 
domiť ešte jednu vec. Ak je 


napríklad v kontajneri na 
sklo prímes iného odpadu, 
smetiari takýto kontajner vy- 
vezú celý do komunálneho 
odpadu. Pri výpočte úrovne 
triedenia sa teda vôbec ne¬ 
zohľadní. Je preto dôležité 
dbať o správne triedenie. 


A doma po sebe splachujete? 


Ponáhľate sa do práce a ces¬ 
tou na autobus si kontrolu¬ 
jete v taške, či ste nezabudli 
kľúče. Držíte sa na chodníku 
a tu zrazu niečo mäkké pod 
nohami. Hups. Alebo ste si 
vyšli na prechádzku s malým 
dieťaťom. Zvoní vám mobil. 
Šmátrate vo vreckách a kým 
sa obzriete, dieťa už našlo po¬ 
klad. Hups. 

Takýchto hupsov je na uli¬ 
ciach Svätého Jura čoraz viac. 
V meste je aktuálne registro¬ 
vaných 715 psov, no ďalšie 
desiatky držia majitelia doma 
neoficiálne. Podľa štatistic¬ 
kých údajov pripadá na kaž¬ 
dého 10. až 12. obyvateľa Slo¬ 
venska jeden pes. Vo Svätom 
Jure pripadá jeden evidovaný 
pes už na 8 ľudí. Ak priráta¬ 
me aj tých neoficiálnych, je 
to približne jeden pes na 7 
obyvateľov. 

Je to vysoký nadpriemer a 
má dopad aj na kvalitu život¬ 
ného prostredia v meste. Po 
uliciach Svätého Jura, najmä 


trávnatých plochách pri nich, 
sa totiž množia psie výkaly, 
ktoré tu zostávajú aj týždne. 

Nie je to len estetický 
problém 

Jeden gram psích výkalov 
obsahuje až 23 miliónov ko- 


psích výkalov. Napríklad v 
meste Handlová, kde je evi¬ 
dovaných 1 800 psíčkarov, 
vyzbierali minulý rok za tri 
mesiace takmer jeden a pol 
tony psích exkrementov. 
Celkovo až 40% opýtaných 
psičkárov podľa portálu pet- 


by však samosprávu stáli ne¬ 
malé peniaze, na ktoré dane 
nestačia. Najmä, ak ich ne¬ 
platia všetci majitelia. 

Ani výhovorka, že si príroda 
poradí, neobstojí. Psím výka¬ 
lom patrí podľa petparadise. 
sk tretie až štvrté miesto v 
poradí hlavných zdrojov bak¬ 
teriálnej kontaminácie vod¬ 
ných tokov, spodných vôd a 
pláží. Dažďová voda priamo 
zanáša nebezpečný obsah ex¬ 
krementov plných baktérií a 
parazitov do spodných vôd. 

Milí psíčkari, už ste si niekedy 
povedali, „hups, akurát teraz 
nemám sáčok, nabudúce“? 
Predstavte si, že si to povie 
takmer každý druhý človek, 
ktorý práve v tú chvíľu venčí. 
To, ako vyzerá naše mesto, je 
zodpovednosť nás všetkých. 
Mimochodom, za neodpra- 
tanie výkalov hrozí v našom 
meste pokuta 65€. 

Veronika Klindovd 
foto: pexels. com 



liformných baktérií najmä E. paradise.sk po svojich psoch 
Coli, ktoré spôsobujú hnač- výkaly nezbiera. Medzi časté 
ky, zvracanie a nevoľnosť, dôvody patrí presvedčenie, že 
Ďalej môžu byť pôvodcom stačí platiť dane alebo že prí- 
salmonelózy, giardiózy, toko- roda si poradí. Investície do 
xarózy či psej pásomnice. Na každodenného odpratávania 
cestách denne pribúdajú kilá kôpok po psoch a ich odvoz 

Práce vo Vinohradníckom skanzene pokračujú 

Ak ste boli pozrieť na vyhliadkovej veži vo Vinohradníckom 



skanzene, určite ste si všimli pokračujúce práce na tomto pro¬ 
jekte. Svätojurský vinohradnícky spolok má pred sebou stále 
veľa práce, ale postupne začína skanzen naberať čoraz jasnejšie 
kontúry Na ostatnej brigáde vinári betónovali pätky pre bu¬ 
dúcu pergolu a zrovnávali terén pre výsadbu kolového vinora- 
hradu s typickými jurskými odrodami. 



Svätojurskí vinári vás pozývajú 



Rozlúčili sme sa so zimou, privítali sme jar 



Na začiatok jari sme sa v Jure tradične rozlúčili so zimou vy¬ 
nášaním Moreny. Hlavným motívom je privítanie jari, kedy 
ľudia prichádzajú po zime na pozitívnejšie myšlienky. Poduja¬ 
tie, ktoré každoročne organizuje O Z Ateliér, sa uskutočnilo v 
sobotu 23. marca, foto: bozinky.sk 

Oddych na hrebeni Malých Karpát 

Horáreň Biely kríž ponúka rekreáciu v krásnom prostredí 


V roku 2017 po predchádza¬ 
júcich projektových prácach 
v spolupráci mestom Svätý 
Jur začala I. Sväto jurská, a. s. 
výberové konanie na výber 
firmy pre rekonštrukčné prá¬ 
ce na horárni Biely kríž. Tie 
boli ukončené v mesiaci máj 
2018. Následne bola budo¬ 
va skolaudovaná stavebným 
úradom. V priebehu druhej 
polovice roka 2018 I. Sväto- 
jurská, a. s zabezpečila zaria¬ 
denie ubytovacích priestorov 
a spoločenskej miestnosti v 
horárni a záverečnou fázou 
celého úsilia bolo zriadenie 
prevádzky Penziónu Horáreň 
Biely kríž. Toto všetko sa po¬ 
darilo vďaka investícii zo stra¬ 
ny mesta. 

Rekonštrukciou budovy sa 
nasmerovalo ďalšie využi¬ 
tie horárne Biely kríž ktorú 
I. Sväto jurská, a. s dlhodobo 
užíva ako neoddeliteľnú sú¬ 
časť lesného majetku mesta 
Svätý Jur. 

V podkrovných priestoroch 
budovy sa vytvorili 4 izby, z 
ktorých každá má svoje so¬ 
ciálne zariadenie, s celkovou 
kapacitou 15 plnohodnot¬ 
ných lôžok. V dnešnej dobe 
je pripravená prevádzka na 
ubytovanie pre záujemcov v 
krásnom prostredí hrebeňa 
Malých Karpát s možnosťou 
využitia turistiky, cykloturis¬ 
tiky, v zimných mesiacoch ly¬ 
žovania na bežkách. Vznikajú 
tu taktiež možnosti na ro¬ 
dinné, spoločenské a firemné 
akcie s využitím spoločenskej 
miestnosti a kuchynky, ako aj 
vonkajších priestorov v are¬ 
áli budovy. V súčasnej dobe 
prebieha oprava aj ostatných 
hospodárskych budov prislú¬ 
chajúcich k horárni, ktoré sa 





3udú využívať taktiež na re¬ 
kreačné účely a občerstvenie 
pre turistov a návštevníkov. 
Tieto zariadenia by mali byť 
k dispozícii v priebehu mája. 
V rekreačnom areáli Bieleho 
kríža plánuje I.Svätojurská, 
a.s v spolupráci s mestom 
Svätý Jur v krátkej dobe vy¬ 
budovať oddychovú zónu pre 
návštevníkov nášho 
lesa. Jeho súčasťou 
bude altánok s ná¬ 
učným chodníkom, 
ktorý bude slúžiť 
hlavne pre potreby 
školákov a predško- 
lákov. Tu budú mat 
možnosť prehlbovať 
svoje vedomosti o 
Malých Karpatoch, 
možnostiach trva¬ 
lo udržateľného hos¬ 
podárenia v lesoch 
ochrane lesa a les 
ných spoločenstiev 
Na tento účel bud< 
mať I.Svätojurská 
a.s vyškolený lesm 
personál, ktorý ab 
solvuje kurz lesné 
ho pedagóga. 

Na trávnatej plo 
ehe pod horár 
ňou v spolupráci 


mestom Svätý Jur vybudu¬ 
jeme detské ihrisko s oddy¬ 
chovou zónou a domácimi 
zvieratkami. 

Aj ked väčšia časť lesov mesta 
Svätý Jur je zaradená do ka¬ 
tegórie hospodárskych lesov, 
I.Svätojurská má v spolupráci 
s mestom Svätý Jur v úmysle 


rozumne rozvíjať aj ich re¬ 
kreačnú funkciu pre potreby 
obyvateľov nášho mesta ako 
aj návštevníkov z priľahlých 
obcí. 

Viac informácií o horárni 
nájdete na internetovej strán¬ 
ke www.horarenbielykriz.sk 

Šťastnú cestu! Požehnané veľkonočné sviatky! 


„Ak by Kristus nevstal z mŕt¬ 
vych, márna je naša viera. 
Márne je naše hlásanie“, píše 
apoštol Pavol. Kresťanská vie¬ 
ra vo vzkriesenie nie je nejaký 
banálny príbeh o oživení mŕt¬ 
voly. Vzkriesenie nie je "resus¬ 
citácia“. Ježišovo vzkriesenie 
ukazuje radikálne dopredu. 
Na našu budúcnosť. Viera vo 
vzkriesenie z mŕtvych nie je 
len „bonus navyše“, je to abso¬ 
lútna podstata a dôvod celého 
kresťanstva. 

Viera v zmŕtvychvstanie a vie¬ 
ra v Boha sú neodlučiteľné. 
Popieranie jedného je popiera¬ 
ním aj druhého. A popieranie 
existencia Boha vedie k záve¬ 
ru, ktorý jasne vyjadril rusky 
spisovateľ Dostojevskij slova¬ 
mi: „Ak Boha niet, všetko je 
dovolené“. Ako o tom hovorí 
Cyril Vasiľ: „Ak Boha niet, 
ak Kristus nevstal z mŕtvych, 
ak duša nie je nesmrteľná, ak 
človek nenesie na večnosť zod¬ 
povednosť za svoje konanie, 
ak večnosť neexistuje - tak 
potom niet nijakej spravodli¬ 
vosti, mimo tej našej, ľudskej, 
ktorej je možné ľahko uniknúť 
a ktorá je v našich rukách aj 
s jej kritériami a hodnotovým 
systémom, ktorý si upravíme 
podľa našej chuti. 

Ak niet Boha, ak sa smrťou 
všetko definitívne končí, po¬ 


tom Hitler a Stalin, vrahovia 
z plynových komôr a Gulagov 
sú na tom rovnako ako sv. 
František alebo obetavá Mat¬ 
ka Tereza. A zločinný vrah by 
bol na tom rovnako ako jeho 
obeť. Ak by som popieral 
zmŕtvychvstanie a večný život, 
potom by som musel uznať, 
že Maximilián Kolbe, ktorý 
v Oswienčime obetoval svoj 
život za otca rodiny, by bol 
hlupák. A esesák, ktorý ho po¬ 
slal zomrieť do bunkra hladu, 
by bol vlastne úspešný človek, 
ktorý si vedel „urobiť poria¬ 
dok v podniku, ktorý riadil“. 
V sérii podobne šokujúcich, 
kontrastných a absurdných 
príkladov by sme mohli po¬ 
kračovať donekonečna. Tak 
toto nie! 

Bez viery v zmŕtvychvstanie 
by sme museli žiť v strašnej 
predstave, že definitívnym 
cieľom nášho celoživotného 
putovania je smrť a cintorín 
a že za nimi je potom už len 
tma a ničota. Keby sme pri¬ 
pustili túto alternatívu, tak by 
sme došli do paradoxu, kde by 
sme museli pripustiť, že celý 
ľudský život je jedno veľké ab¬ 
surdum, jedna nezmyselná, ba 
zlomyseľná nespravodlivosť. 
Potom by nemalo zmysel na¬ 
ozaj nič. Tak potom prídeme 
k záveru - užime si čo najviac, 



dokážme si zo života urvať, 
kašlime na všetko, čo nám ne¬ 
prináša aktuálny pôžitok... a 
nakoniec si povedzme — celý 
život je jeden veľký nezmysel. 
Našťastie však vieme, že tomu 
tak nie je! Kristovo zmŕtvych¬ 
vstanie nás presviedča o tom, 
že smrť a hrob, sú len prestup¬ 
nou stanicou.“ 

Ktosi povedal, že ak by toto 
všetko bolo ukončené smrťou, 
smrť by bola ako „kozmický 
potrat matky prírody“. Bolo 
by to tak, ako s dieťaťom v 
matkinom lone. Deväť mesia¬ 
cov rastie pre život po pôrode. 
A ked už by bolo pripravené 
narodiť sa pre nový život, bol 
by na ňom spáchaný potrat. 
Na čo potom bol všetok ten 
rast a vývoj predtým? No my 


vieme, že sa pripravujeme pre 
večnosť. Naše telo je len akýsi 
nosič našej duše. 

Hrob nie je naším definitív¬ 
nym koncom. Dôsledkom 
toho, že náš život nekončí, je 
potom to, že aj veci v ňom 
naberú nový zmysel. V našom 
živote potom nemajú miesto 
beznádeje, nadmerné prehna¬ 
né starosti, smútok, či zúfal¬ 
stvo. Toto je skutočný zmysel 
Ježišovho zmŕtvychvstania. 
Keby sme vedeli túto skutoč¬ 
nosť naplno absorbovať, nasať 
do svojich sŕdc a uveriť jej, 
naše životy by dostali novú 
kvalitu. 

Verím tomu, že vo svojich 
vlastných srdciach zažívate 
silu Kristovho zmŕtvychvsta¬ 
nia — silu pre plnšie prežívanie 
života. A nielen silu, ale aj aj 
dôvod žiť. Lebo ak verím, že 
raz aj ja tak ako Ježiš vstanem 
z mŕtvych, potom táto viera 
zo mňa vytvára nového a vo 
všetkých oblastiach plnšie ži¬ 
júceho človeka už tu na zemi. 
Hľadanie zmyslu je to základ¬ 
né, čo v živote máme. Našim 
cieľom je to, čo dáva zmysel 
nášmu životu. Na čo je ces¬ 
ta, ktorá nikam nevedie? Cieľ 
dáva zmysel ceste. Tak teda: 
Šťastnú cestu! Požehnané veľ¬ 
konočné sviatky! 

Pavol Pósa , katolícky farár 


Bohoslužby v našom meste počas veľkonočných sviatkov 

Farský kostol Piaristický kostol 

(horný) (dolný) Evanjelický kostol 


Zelený štvrtok 

18:00 hod. 

Veľký piatok 

9:30 

Veľkonočná nedeľa 

5:00 - Veľkonočná raná 
Bohoslužba v kaplnke na cin¬ 
toríne, 9:30 slávnostné služby 
Božie v chráme 


Zelený štvrtok 

18:00 

17:30 

Veľký piatok 

15:00 

17:00 

Biela sobota 

19:30 

19:00 

Veľkonočná 

nedeľa 

9:00 a 10:30 

7:30 a 10:00 


Na Zelený štvrtok bude od 20:00 do 21:00 adorácia 
v Kaplnke Nanebovzatia Panny Márie. Na Veľký piatok bude 
pri kaplnke o 10:00 farská krížová cesta. 

Rozvíjať športový potenciál 


Asi mnohí máme opočúvané 
myšlienky o predigitalizova- 
nej generácii mladých ľudí. 
Ked sme pred viac ako 10 
rokmi ako MOZAIKA - Svä¬ 
tý Jur rozbehli našu pravidel¬ 
nú nízkoprahovú telocvičňu, 
ani sme netušili, že pomôže 
deťom a tínedžerom aj s tou¬ 
to problematikou. 

Pondelkové eSko (superSpor- 
tovanie) je športová platfor¬ 
ma zameraná primárne pre 


decká základných a stredných 
škôl, ktorú zadarmo ponúka¬ 
me každému, kto má chuť si 
zacvičiť. Stretávame sa v te¬ 
locvični pri základnej škole 
vždy o 17.00 hod. Športo¬ 
vaniu predchádza dvojminú¬ 
tové zamyslenie nad veršom 
z Biblie. Potom zvyčajne 
hráme štandardné športy ako 
futbal a florbal, ale nedávno 
sme rozšírili naše portfólio o 
dva nové športy intercross a 
Kin-ball. 


Intercross je bezkontaktný 
kolektívny šport a loptová 
hra, ktorá vzišla z lakrosu. 
Nastupujú v nej proti sebe 
dve 5-členné družstvá. Cie¬ 
ľom hry je dopraviť loptičku 
pomocou špeciálnej lakrosky 
do bránky. 

Základom Kin-ballu je lopta 
s priemerom 1,2 metra, kto¬ 
rá je však veľmi ľahká (váži 
iba necelý jeden kilogram). 
Princípom hry je udržať ju 
vo vzduchu, pričom do hry 
sú zapojené až tri tímy naraz. 
Tak sa Kin-ball odlišuje od 
akéhokoľvek iného športu. 

Oba tieto nové športy zožali 
na našom eSku úspech a pre¬ 
to ich chceme aj s tradičnými 
športmi pravidelne obmie¬ 
ňať. Ak máš 11 — 16 rokov, 
príd si niektorý pondelok za¬ 
hrať s nami aj ty! 



Tento projekt podporila Na¬ 
dácia pre deti Slovenska z 
Nadačného fondu Deti v 
bezpečí. 

Dominik Svitel 



OZ Miesto pre život prináša veľa podujatí pre všetky deti 


Koniec roka 2018 sme v na¬ 
šom OZ strávili množstvom 
komunitných akcií ako Mi¬ 
kuláš v Kačačniciach alebo 
susedská kapustnica. Co-to 
napovedal o tom, že rok 2019 
nebude výnimkou a budeme 
sa stretávať na veľa poduja¬ 
tiach a akciách. Hned v ja¬ 
nuári sme pod záštitou mesta 
odpálili karnevalovú zábavu 
so Šašom Marošom na našom 
druhom ročníku mestského 
karnevalu. V marci naše dob- 
rovoľníčky usporiadali burzu 
detského oblečenia. Hodno¬ 
tíme ju pozitívne aj napriek 
nižšej účasti, pod ktorú sa 
podpísalo krásne víkendové 
počasie. Už najbližšie sa stret¬ 
neme počas Svätojurských 
hodov a Svätojurského dňa 
detí. V tomto čase zapĺňame 


posledné miesta v našich tá¬ 
boroch pre všetky deti, ktoré 
sa nechcú cez prázdniny nu¬ 
diť. 


Prázdniny 

nabité dobrodružstvom 

Tento rok sme si pre deti pri¬ 
pravili 4 tábory, ktoré s jed¬ 
nou prestávkou pokryjú celý 
júl a začiatok augusta. Po skú¬ 
senostiach s predošlých rokov 


sme tábory rozdelili na deti 
do 9 rokov a od 9 rokov. Pre 
mladších máme pripravený 
v termíne 1-4. júla obľúbený 
Svätojurský 
tábor a je¬ 
den pobyto¬ 
vý v termíne 

29.7. - 2.8. 

v Morav¬ 
skom Svä¬ 
tom Jáne. 
Ten je pre 
deti, ktoré 
idú na svoj 
prvý tábor, 
kde budú týždeň bez rodičov. 
Pre staršie deti máme v termí¬ 
ne 7-14. júla pripravený náš 
TOP tábor Terchová II. Dec¬ 
ká zažijú 8 dní plných zábavy, 
dobrodružstva a adrenalínu. 
Nebude chýbať lezecká ste¬ 


na, zipline alebo splav na raf- 
toch. V týždni od 22-26. júla 
organizujeme tábor Túlavé 
topánky II. V tomto tábore 
nás čaká každý deň na inom 
mieste a s inými zážitkami. 
Všetky dôležité informácie 
o našich táboroch a akci¬ 
ách, na ktorých sa môžeme 
stretnúť sa dozviete na našich 
info kanáloch. Web: www. 
ozmiestoprezivot.sk FB www. 
facebook.com/ miestoprezi- 
vot Email: miestoprezivot@ 
gmail.com Ak sa vám naša 
činnosť páči a radi by ste nás 
v našej neúnavnej práci pod¬ 
porili môžete tak urobiť odo¬ 
vzdaním 2% z vašich daní. 
Všetky potrebné informácie 
nájdete na našom webe a FB 
stránke. Za vašu priazeň aj 
v roku 2019 ďakujeme. 


































Svätojurské ohlasy 


9 


Rok ubehol ako voda 


Dňa 8. marca klub dôchod¬ 
cov pri mestskom úrade Svä¬ 
tý Jur hodnotil svoju prácu za 
rok 2018 na výročnej člen¬ 
skej schôdzi vo Svätojurskej 
vieche. Po zahájení schôdze 
a privítaní všetkých prítom¬ 
ných, vedúci klubu informo¬ 
val o stave členskej základne. 
Náš klub má 249 členov. 
V roku 2018 sa odhlásilo 
z klubu alebo zomrelo 11 čle¬ 
nov a do klubu sa prihlásilo 
15 nových členov. 

Vedúci klubu nezabudol 
v úvode poďakovať aj člen¬ 
kám samosprávy p. Mar¬ 
te Paálovej, Alene Becí- 
kovej, Vlaste Hup ko vej 
a Darine Pokornej za ich obeta¬ 
vú prácu v klube. Poďakoval aj 
p. primátorovi Šimono¬ 
vi Gaburovi za materiálnu 
i morálnu podporu klubu. 
Poďakovanie patrilo aj všet¬ 
kým ostatným podnikateľom 
a občanom Svätého Jura za 
ich priazeň a podporu. 

„Rodinné“ akcie 

Najväčší záujem z akcií uspo¬ 
riadaných klubom je neustále 
o kúpanie v Thermalparku vo 


Veľkom Mederi. Potom sú to 
naše „rodinné posedenia“ vo 


Vinohradníckom dome, ako 
novoročná kapustnica, pose¬ 
denie na Jozefa, na Máriu, na 
Annu, na Katarínu a pod. 
Prečo ich nazývame „rodin¬ 
né“? Pretože členovia samo¬ 
správy priamo v klube varia 
domácu stravu tak, ako nás to 
naučili naši rodičia. Sedíme 
takmer ako za jedným stolom 
a zmestí sa nás tam šesťdesiat. 
K dobrej strave patrí dobré 
vínko a aj zvuk harmoniky, 
ktorú naťahuje Marián Bor- 
dáč. Nemôžem opomenúť 
ani pravidelné návštevy di¬ 


vadelných predstavení, nevy¬ 
nímajúc aj operu. Enormne 


narástol záujem o posedenie 
v prírode — opekačka v Jo- 
zefkovom údolí. Výhodu je, 
že koľko členov príde, toľ¬ 
kí majú miesto. Potrebné je 
dopredu sa prihlásiť, aby ste 
dostali kus slaniny, klobásu 
a dve deci vínka. Priemerný 
záujem je o Skalický trdelník 
v Skalici, Klobáskový festi¬ 
val v Sládkovičove, Dni želá 
v Stupave. 

Prvé podujatie v novej sále 

O Vianočné trhy vo Viedni 
resp. v Budapešti je menší 


záujem. Dôvodom je vyso¬ 
ká úroveň vianočných trhov 
v Bratislave. 

Jednou akciou z nových v mi¬ 
nulom roku bolo „posedenie 
s primátorom mesta“ 6. no¬ 
vembra 2018. Pán primátor 
prekvapil členov klubu tým, 
že toto posedenie aj s pohos¬ 
tením usporiadal v sobášnej 
sieni priamo v budove mest¬ 
ského úradu. Naše posedenie 
bolo prvou udalosťou v tejto 
sieni. 

A štatistika? Na rok 2018 
bolo pripravených 39 akcií, 
v skutočnosti ich bolo uspo¬ 
riadaných 44. Pribudli aktu¬ 
álne akcie podľa požiadaviek 
členov klubu. Ak má nie¬ 
kto záujem o prácu v klube, 
o prácu s dôchodcami, nech 
príde do klubu dôchodcov 
vo Vinohradníckom dome. 
Klub je otvorený každý štvr¬ 
tok od 14.00 hod. do 16.00 
hod. Je to práca zaujímavá 
pre aktívneho dôchodcu resp. 
dôchodkyňu. 

Za samosprávu KD 

pri MsU Svätý Jur 

Ing. Dušan Hupka 



Pochovávanie basy 


Aj tento rok už tradične Jednota dôchodcov Svätý Jur usporia¬ 
dala na námestí „Pochovávanie basy“. Je to veselé podujatie, 
na ktorom sa pochová basa ako symbol zábavy. Zároveň sa 
končí najveselšie obdobie roka - fašiangy a začína sa 40-dňový 
pôst. 

Jubilanti nášho mesta 

Primátor mesta bol aj v uplynulých mesiacoch blahoželať našim spoluobčanom, ktorí sa dožili krásnych životných jubileí. 
Pripájame sa ku gratulantom a želáme veľa zdravia a šťastia do ďalších rokov života! 



Pani Mária Follrichová oslávila 90 rokov. 


Pán Ján Slezák oslávil 90 rokov. 




Pani Agneša Hupková oslávila 92 rokov. 


Pani Helena Hornáčková oslávila 93 rokov. 



Pani Mária Sefránková oslávila 93 rokov. 


Pani Bernardína Drexlerová oslávila 96 rokov. 

Stolný tenis pre všetky generácie 

WORLD * 

TABLETENNIS 

FORALL 

DAY 

ó APRÍL 

Stolnotenisový oddiel Svätý Jur pozýva obyvateľov Svätého 
Jura a jeho okolia do telocvične ZS Kollárova 2 na akciu „Stol¬ 
ný tenis pre všetky generácie“, ktorá sa koná dňa 5. apríla 
2019 (piatok) pri príležitosti Svetového dňa stolného tenisu 
pod záštitou SSTZ v čase od 15.00 do 19.30 hod. 

Doneste si so sebou čistú športovú obuv so svetlou nefarbia- 
cou podrážkou na prezutie, športové oblečenie a dobrú ná¬ 
ladu. Kto nemá svoju raketu a loptičku, môže si ich požičať 
v telocvični. 




SSTZ 


Michal Dočolomanský by oslávil 77 rokov 

Únia žien vo Svätom Jure si 25. marca 2019 pripomenula 77. 
výročie narodenia nášho rodáka Michala Dočolomanského. 
K pamätnej tabuli na budove Infocentra, ako každý rok, osa¬ 
dili kyticu. 



Súčasťou akcie sú ukážky hry detí a dospelých, profesionálne 
poradenstvo ligových hráčov a trénerov pri hre, hra s ping- 
pongovým robotom a výstava „Z histórie stolného tenisu 
vo Svätom Jure“. 

Stolnotenisový oddiel Svätý Jur sa teší na všetkých, ktorí si 
prídu zahrať stolný tenis pre zábavu. 


Zahrajte si futbal na umelej tráve 

Ak hľadáte s partiou miesto, kde by ste si mohli zahrať fut¬ 
bal, ideálnym miestom je umelý trávnik v areáli SK Svätý Jur. 
Bližšie informácie i rezerváciu termínu vám rád poskytne 
pán Anton Herhonek na telefónnom čísle 0903 266 816. 



KONTAKTY 


I.Svätojurská, a.s. 

Na pažiti 4E, 900 21 Svätý Jur 


Ponúkame 


• palivové drevo / metrovica 

• kálané drevo na paletách / 50 cm, 33 cm, 25 cm (1 prm / paleta) 


02 / 449 70 565 
0911 283 240 
0911 334 088 
svatojurska@svatyjur.sk 
www.1svatojurska.sk 


Zabezpečujeme dopravu dreva k zákazníkovi našim vozidlom zn. Mercedes, ktoré 
má kapacitu maximálne 10 prm a traktorom s maximálnou kapacitou 5 prm. 


Služby 



• výrub, orezávanie stromov a likvidácia haluzoviny 

• kosenie, mulčovanie, čistenie plôch, vinohradov od náletových drevín 

• zimná údržba komunikácií 

• zametanie a vysávanie komunikácií 

• odvoz odpadu kontajnermi 

• zemné práce s UNC 


Vydáva: I. Svätojurská a.s., Na pažiti 4E, 900 21 Svätý Jur, IČO: 31437567 

šéfredaktor: Michal Zeliska, redakčná rada: členovia Komisie pre šport, kultúru a podnikanie. Náklad: 2500 ks. 
EV 5170/15, grafické spracovanie: Michal Zeliska. Dátum vydania: 28.3.2019. ISSN 2453-6296 

ROZTOČME TO SPOLU 


13.4.2019 VO SVATOM JURE 


SKODA 

Financial Services 


Úver. Lízing. Poistenie. Mobilita. 


SVÄTOJURSKÝ 




ŠKODA 

BIKEOPENTOUR 

2 0 19 


MTB 70 km/2 000 m 
MTB 42 km/1200 m 
MTB 21 km/550 m 

ŠKODA Family rodinná traf 


www.cksvatyjur.sk 


We 


Cycling.sk/sbot 

Bratislavský 

CBA Market s.r.o. 

PANELÁREŇ, a.s. 

